২০২৫ গাজা শান্তি শীর্ষ সম্মেলন

**২০২৫ গাজা শান্তি শীর্ষ সম্মেলন**, যা **শার্ম আল শেখ শীর্ষ সম্মেলন** নামেও পরিচিত, হলো ২০২৩ সালে শুরু হওয়া গাজা যুদ্ধের অবসান ঘটাতে গাজা শান্তি পরিকল্পনার প্রথম পর্যায় বাস্তবায়নের জন্য একটি চুক্তির পর ১৩ অক্টোবর ২০২৫ তারিখে মিশরের শার্ম আল শেখে অনুষ্ঠিত একটি কূটনৈতিক বৈঠক। প্রায় ৩০টি দেশের প্রতিনিধিরা শীর্ষ সম্মেলনে যোগ দিয়েছিলেন এবং মার্কিন যুক্তরাষ্ট্রের রাষ্ট্রপতি ডোনাল্ড ট্রাম্প এবং মিশরের আবদেল ফাত্তাহ আল-সিসি যৌথভাবে সভাপতিত্ব করেছিলেন, যদিও ইসরায়েল এবং হামাসের প্রতিনিধিরা অনুপস্থিত ছিলেন।

## পটভূমি
২০২৩ সালের ৭ অক্টোবর ইসরাইলের দক্ষিণাঞ্চলে হামাসের নেতৃত্বে ফিলিস্তিনি সশস্ত্র গোষ্ঠীগুলোর পরিচালিত সমন্বিত সশস্ত্র হামলার মধ্য দিয়ে গাজা যুদ্ধ শুরু হয়। ২০২৫ সালের ৮ অক্টোবর, মার্কিন প্রেসিডেন্ট ডোনাল্ড ট্রাম্প প্রস্তাবিত গাজা শান্তি পরিকল্পনার প্রথম অংশে ইসরাইলি সরকার ও হামাস সম্মত হয়, যার ফলশ্রুতিতে ২০২৫ সালের ১০ অক্টোবর শত্রুতার অবসান ঘটে। একই দিনে ট্রাম্প শান্তি প্রক্রিয়ার পরবর্তী পদক্ষেপ সম্পর্কিত একটি আন্তর্জাতিক শীর্ষ সম্মেলনের পরিকল্পনা ঘোষণা করেন।

শীর্ষ সম্মেলনে যোগদানের আগে সকালে ট্রাম্প ইসরাইলের নেসেট ও উপস্থিত অতিথিদের উদ্দেশ্যে ভাষণ দেন, ইসরাইলকে মধ্যপ্রাচ্যে শান্তি ও সমৃদ্ধির দিকে মনোনিবেশ করার আহ্বান জানান এবং ইসরাইলের প্রেসিডেন্ট আইজ্যাক হারজোগকে প্রধানমন্ত্রী বেনজামিন নেতানিয়াহুর বিভিন্ন আইনি অভিযোগ থেকে তাকে ক্ষমা করার জন্য অনুরোধ করেন। ট্রাম্প জিম্মি পরিবারের সদস্যদেরসাথেও দেখা করেন।

## লক্ষ্য
শীর্ষ সম্মেলনটি ছিল গাজা শান্তি পরিকল্পনা বাস্তবায়নের পরবর্তী পদক্ষেপগুলো নিয়ে আলোচনা করার জন্য, এবং উদ্দেশ্য ছিল যে আলোচনার মূল কেন্দ্রবিন্দুতে থাকবে গাজা ভূখণ্ডের ভবিষ্যৎ শাসন, নিরাপত্তা এবং মানবিক সহায়তা।

## অংশগ্রহণকারী
[থাম্ব|[আবদেল ফাত্তাহ আল-সিসি এবং ডোনাল্ড ট্রাম্প ২০১৯ সালে]]
থাম্ব|১৩ অক্টোবর ২০২৫-এ গাজা শান্তি শীর্ষ সম্মেলন
প্রায় ৩০টির মতো রাষ্ট্র এবং আন্তর্জাতিক সংস্থার সদস্যদের আমন্ত্রণ জানানো হয়েছিল।

উপস্থিতির তালিকা নিচে দেওয়া হলো:

; জাতিসংঘের সদস্য এবং পর্যবেক্ষক

; আন্তর্জাতিক সংস্থা

; অনুপস্থিত 
ইরানের প্রেসিডেন্ট, মাসুদ পেজেশকিয়ান এবং পররাষ্ট্রমন্ত্রী আব্বাস আরাগচি আমন্ত্রিত হয়েছিলেন কিন্তু আমন্ত্রণ প্রত্যাখ্যান করেন, পরবর্তীতে আরাগচি সামাজিক যোগাযোগমাধ্যমে পোস্ট করে লেখেন যে, "প্রেসিডেন্ট পেজেশকিয়ান বা আমি কেউই সেই সমকক্ষদের সাথে কোন ধরনের যোগাযোগে অংশ নিতে পারি না যারা ইরানি জনগণের উপর আক্রমণ করেছে এবং আমাদের হুমকি ও নিষেধাজ্ঞা দিয়ে চলেছে"। ইসরায়েলের প্রধানমন্ত্রী বেঞ্জামিন নেতানিয়াহুকে, ট্রাম্পের অনুরোধে সিসির আমন্ত্রণে অংশ নেওয়ার জন্য আমন্ত্রণ জানানো হয়েছিল, এবং যদিও তিনি প্রথমে তার অংশগ্রহণের কথা নিশ্চিত করেছিলেন, শেষ পর্যন্ত তিনি প্রত্যাখ্যান করেন কারণ শিখর সম্মেলনটি ইহুদি ছুটির দিন সিমচ্যাট তোরাহ-এর সাথে মিলে যায়। *[[রয়টার্স]]* জানায় যে, নেতানিয়াহুর উপস্থিতির বিরুদ্ধে কূটনৈতিকভাবে তুরস্কের প্রেসিডেন্ট রেজেপ তাইয়িপ এরদোয়ান এবং অন্যান্য নেতারা বিরোধিতা করেছিলেন।

## ফলাফল
মিশরের প্রেসিডেন্ট আবদেল ফাত্তাহ আল-সিসি, মার্কিন প্রেসিডেন্ট ডোনাল্ড ট্রাম্প, কাতারের আমির শেখ তামিম বিন হামাদ আল থানি এবং তুরস্কের প্রেসিডেন্ট রেজেপ তাইয়িপ এরদোয়ান সকলেই "ট্রাম্প ডিক্লারেশন ফর এন্ডিউরিং পিস অ্যান্ড প্রসপেরিটি" নামে একটি যৌথ ঘোষণাপত্রে স্বাক্ষর করেন। তবে গাজা যুদ্ধের মূল পক্ষ ইসরায়েল ও হামাসের প্রতিনিধিরা এতে উপস্থিত ছিলেন না।

ট্রাম্প মন্তব্য করেন যে স্বাক্ষরিত নথিতে "অনেক বিধিবিধান" রয়েছে এবং এটি "খুবই বিস্তারিত", কিন্তু ''দ্য নিউ ইয়র্ক টাইমস''-এর মূল্যায়ন অনুযায়ী প্রকাশিত নথিতে কোনো গুরুত্বপূর্ণ তথ্য ছিল না। আঞ্চলিক শান্তি চুক্তি, বিশেষত গাজায়, কীভাবে বাস্তবায়ন হবে সে বিষয়ে অত্যন্ত সরল এবং সামান্য তথ্য দেওয়ায় যৌথ চুক্তিটির সমালোচনা করা হয়। কিছু বিশ্লেষক পুরো সম্মেলনটিকেই বাস্তব কোনো চুক্তি নয়, বরং মূলত প্রতীকী ও লোক-দেখানো বলে আখ্যা দেন।

### স্থায়ী শান্তি ও সমৃদ্ধির জন্য ট্রাম্পের ঘোষণা

## তথ্যসূত্র

## বহিঃসংযোগ

* শার্ম এল-শেখ শান্তি শীর্ষ সম্মেলন - মিশর সরকার
* স্থায়ী শান্তি ও সমৃদ্ধির জন্য ট্রাম্পের ঘোষণা

বিষয়শ্রেণী:ডোনাল্ড ট্রাম্পের দ্বিতীয় রাষ্ট্রপতিত্ব
বিষয়শ্রেণী:২১শ শতাব্দীর কূটনৈতিক সম্মেলন
বিষয়শ্রেণী:২০২৫-এ আন্তর্জাতিক সম্পর্ক